"క్లమిఫోరస్ ట్రన్కేటస్."
గ్రేబియర్డ్, ఏమైనా కనిపిస్తుందా?
మనం చాలా సేపటి నుండి ఎదురుచూస్తున్నాం, జేన్, కానీ ఏమీ కనబడలేదు.
ఇప్పుడు కనిపించినట్టు ఉంది.
క్లమిఫోరస్ ట్రన్కైటస్ కి హాయ్ చెప్పు.
హలో, క్లమిఫోరస్ "ట్రన్-కాక్టసస్."
లేదా, పింక్ ఫెయిరీ ఆర్మడిల్లో వచ్చింది అనొచ్చు.
చూస్తుంటే పింక్ ఫెయిరీ ఆర్మడిల్లో పోతున్నట్టు ఉంది!
ఒక కారు నేరుగా దాని వైపే వెళ్తోంది!
దారికి అడ్డు లెగు!
తృటిలో తప్పింది.
దాదాపుగా తొక్కేసినంత పని అయింది.
చూడు, పింక్ ఫెయిరీ ఆర్మడిల్లో ఇప్పుడు నేలలోకి తవ్వడం మొదలెట్టింది.
దాన్ని అడ్డుకోవడానికి దారిని సెట్ చేస్తున్నా.
మన కొత్త అండర్ గ్రౌండ్ తవ్వకం మెషిన్ నాకు చాలా నచ్చింది.
ఈ బటన్స్ ని చూడు.
బీప్, బీప్, బూప్, బూప్, బూప్.
బీప్, బూప్, బీ-బీ… ఒక డయిల్ ఉంది.
డయిల్ ని ముట్టుకోకు, డేవిడ్.
మనం క్లమిఫోరస్ ట్రన్కైటస్ ని ఫాలో అవ్వడానికి మాత్రమే సైజు తగ్గాము.
అనుకోకుండా పని మధ్యలో ఉన్నప్పుడు తిరిగి మామూలు సైజుకు పెరగకూడదు.
సరే, మన కోసం క్లమిఫోరస్ సిద్ధంగా ఉండి ఉంటుందని ఆశిస్తున్నా.
నేను చెప్పింది అర్థమైందా?
అయింది.
పింక్ ఫెయిరీ ఆర్మడిల్లో చాలా వేగంగా వెళ్తుంది.
అవి నిజమైన ఫెయిరీల్లా కనిపించడం లేదు కదా.
చెప్పాలంటే వెనుక వైపు సూషి ఉన్న హామ్స్టర్స్ లాగ ఉన్నాయి.
ఆ సూషి వాటి గుల్లలో భాగం, కానీ అవి నిజంగానే హామ్స్టర్ల లాగ ఉన్నాయి.
ఆర్మడిల్లోలు అన్నిటికీ గుల్లలు ఉంటాయి, కానీ ఈ పింక్ ఫెయిరీ ఆర్మడిల్లో అన్నిటికంటే చిన్నది.
మనకు వాటి గురించి పెద్దగా తెలీదు.
వాటిని కనిపెట్టడం చాలా కష్టం, పైగా అవి ఎక్కువగా భూమి కిందే నివసిస్తాయి.
అయితే ఇది మాత్రం రోడ్డు మీదకు ఎందుకు వచ్చినట్టు?
మంచి ప్రశ్న.
బహుశా అది సిమెంటును తవ్వి కిందకు వెళ్లలేకపోయిందేమో, లేదా ఆహారం కోసం వెతుకుతుంది ఏమో?
అలాగే మగ ఆర్మడిల్లోలు ఆడవాటికంటే పెద్దగా ఉంటాయి కాబట్టి ఇది మగది అని చెప్పొచ్చా?
ఇంకొక మంచి ప్రశ్న.
మనకు తెలీదు. మనకు వీటి గురించి చాలా తక్కువ తెలుసు.
స్కానర్ లో అది మగది అని చూపించింది.
ఆఖరి ప్రశ్న, ఇంతకీ ఇవాళ మన మిషన్ ఏంటి?
అవి ఏం తింటాయో కనిపెట్టడమే ఇవాళ మన మిషన్.
వినడానికి సింపుల్ గానే ఉంది.
ఈ చిట్టి జీవుల విషయానికి వస్తే ఏదీ అంత సింపుల్ కాదు.
కానీ మనం అవి ఏం తింటాయో తెలుసుకోగలిగితే…
-మనం వాటికి సాయం చేయగలం కదా? -అవును.
-ఆ చిన్న జీవి ఇంత పొడవాటి సొరంగం తవ్విందా? -నాకు తెలీదు.
చాలా జంతువులు భూమి కింద సొరంగాలు తవ్వుతాయి, పురుగులు, కప్పలు,
కుందేళ్లు, గుడ్లగూబలు, నక్కలు, పెంగ్విన్లు, వాం…
-ఈ జంతువుల లిస్టు చాలా పెద్దది కదా? -వాంబాట్స్. అవును, పెద్దదే.
మన కాళ్ళ క్రింద ఒక కొత్త ప్రపంచమే ఉంది,
కానీ చాలా మంది ఆ విషయాన్ని అసలు ఆలోచించరు కూడా.
ఆ ప్రపంచంలో ఒక భాగం అక్కడ ఉంది.
అది వస్తోంది.
-అలాగే వెళ్ళిపోతోంది కూడా. -అది తప్పించుకుంటోంది.
డేవిడ్, మనం మన బోరింగ్ వేగాన్ని పెంచాలి.
జేన్, మన మొహాలు ఇంకా బోరింగ్ గా తయారైతే మాత్రాన దాన్ని అందుకోగలం అని నాకు అనిపించడం లేదు.
"తవ్వడాన్ని" ఫ్యాన్సీగా బోరింగ్ అంటారు.
జంతువుల శాస్త్రీయ నామాన్ని వాడినట్టు…
-ఏంటి? -ఏమీ లేదు.
బోరింగ్ వేగాన్ని పెంచుతున్నా.
రాయి వస్తోంది!
-ఏవేసివ్ ఎత్తుగడలు వెయ్! -ఏంటి?
"తప్పించుకోవడానికి ఏర్పాట్లు చెయ్!" అని ఫ్యాన్సీగా అన్నాను.
అది అక్కడ ఉంది!
ఇంకొక రాయి!
దానిని అడ్డు తప్పిస్తున్నాను, మూడు, రెండు, ఒకటి!
అది చాలా వేగంగా వెళ్తోంది. మనం దాన్ని చూడలేకపోతే అది ఏం తింటుందో తెలుసుకోవడం ఎలా?
డెడ్ ఎండ్ వచ్చేసింది!
కాస్త మంచి పదాలు వాడు, జేన్!
కాస్త మంచి పదాలు వాడు!
కొంచెం ఉంటే దాన్ని పట్టుకునేవారం.
కొంచెం ఉంటే నలిగి పిప్పు అయిపోయేవారం కూడా, లేదా పేస్ట్ అయిపోయేవారం.
లేదా తప్పడగా అయిపోయే కార్టూన్లలాగ మనం కూడా…
నాకు అర్థమైంది.
ఇప్పుడు ఆ చటుక్కున మాయమవుతున్న ఆర్మడిల్లోని ఎలా ఫాలో అవ్వగలం?
లేదా ఆ రాళ్లను ఎలా తప్పించుకోగలం?
మేడపైకి వెళ్లి మళ్ళీ మొదటి నుండి ప్లాన్ చేద్దాం.
బహుశా ఈసారి నొక్కుబడిపోయే ప్రమాదం ఉన్న ఈ పనిని గ్రేబియర్డ్ తో చేయిద్దామా?
ఆగు, ఆ సౌండ్ ఏంటి?
గ్రేబియర్డ్, పైకి ఎక్కు!
ఏం జరుగుతోంది?
అన్నిసా.
హేయ్, జేన్. హేయ్, డేవిడ్.
ఈ వర్కర్స్ అందరూ ఏం చేస్తున్నారు?
నీకు ఈ మాట చెప్పడం నాకు బాధగానే ఉంది, కానీ సొసైటీ వారు ఈ తోటను తీయించేస్తున్నారు,
అంటే మనం ఇన్నాళ్లూ తోట అని పిలిచిన ఈ మొక్కల్ని అనుకో.
-ఏంటి? -అవును.
నాకు కూడా ఇష్టం లేదు, కానీ దీన్ని మెయింటైన్ చేయడానికి ఒక తోటమాలిని పెట్టడానికి బిల్డింగ్ వారి దగ్గర బడ్జెట్ లేదు,
అంటే, దీని స్థితిని మీరే చూడండి.
వాళ్ళు చెట్లతో పాటు అన్నిటినీ తీయించేస్తున్నారా?
మేము నేల మీద ఈ టైల్స్ వేయాలి
కాబట్టి అన్నిటినీ తీసేయక తప్పదు కదా.
నేల మీద టైల్స్ వేస్తారా? చెట్లు కొట్టేస్తారా?
-వాళ్ళు ఇలా చేయకూడదు. -దురదృష్టవశాత్తు, వాళ్ళు చేయగలరు.
కానీ చెట్లలో నివసించే ఉడతలు, పక్షులు అలాగే రాకూన్ల సంగతి ఏంటి?
అలాగే నేల క్రింద ఉండే పురుగులు, జంవుతుల సంగతి?
ఇలా చేస్తే అవి నేల క్రింద ఇరుక్కుపోతాయి.
తోటను నాశనం చేయడానికి బదులు మనం దానికి పునర్జీవాన్ని ఇవ్వాలి.
అందుకు మనకు సమయం, డబ్బు అలాగే ఆ పని చేయడానికి ఇష్టపడే మనుషులు కావాలి.
ఈ పని చేయడం నాకు కూడా బాధగానే ఉంది.
కానీ బిల్డింగ్ సొసైటీలో ఉన్న మెజారిటీ సభ్యులు తోటను తీసేయడానికే ఓటు వేశారు.
ఇక మనం చేయగలది ఏమీ లేదు.
క్షమించండి.
ఎవరూ మన మాట వినరు, జేన్.
అయితే మనమే వాళ్ళు మన మాట వినేలా చేయాలి.
నేను ఇది నమ్మలేకపోతున్నాను.
మీకు కూడా హలో.
అమ్మా, నేను నీకు ఒక దారుణమైన విషయం చెప్పాలి.
నువ్వు ఏమైనా చేసావా?
ఇంకా లేదు.
కానీ ఇందాకే మన బిల్డింగ్ వారు తోటను తీసేస్తున్నారు అని తెలుసుకున్నాం.
అలాగే మేము ఇంకా పింక్ ఫెయిరీ ఆర్మడిల్లో ఏం తింటుందో తెలుసుకోలేకపోయాం.
ఆ రెండిటికీ ఏమైనా కనెక్షన్ ఉందా?
ప్రకృతిలో ప్రతిదానికి ఇంకొకదానితో కనెక్షన్ ఉంటుంది.
పింక్ ఫెయిరీ ఆర్మడిల్లో బొరియలు తవ్వి నేల క్రింద నివసిస్తుంది.
అలాంటప్పుడు పేవ్మెంట్ నిర్మిస్తే నేల క్రింద ఉండే
పురుగులు ఇంకా జంతువులు కిందే ఇరుక్కుపోతాయి.
-అర్థమైంది. కొంచెం. -నాకు అర్థం కాలేదు.
ఇలాంటి పని చేయడానికి ఎవరికైనా ఎలా మనసు వస్తుంది?
జేన్.
ప్రకృతిని నాశనం చేయాలని అనుకునే వ్యక్తి అసలు మనిషేనా?
జేన్.
చెట్లను కొట్టేసి మొక్కల్ని చంపడానికి ఒకరికి మనస్కరిస్తుంది అంటే
నమ్మలేకపోతున్నాను.
వాటికి కూడా ప్రాణం ఉంటుంది కదా.
జేన్.
అమ్మా, నువ్వు చెప్పాలనుకుంటున్నది ఏమైనా ఉందా?
ఆ పాత తోటను బాగు చేసి మెయింటైన్ చేయడానికి డబ్బు కావాలి,
కానీ బిల్డింగ్ దగ్గర అంత బడ్జెట్ లేదు.
ఆ డబ్బును ఇతర విషయాలకు ఖర్చు చేయాల్సి వస్తోంది.
ప్రకృతిని సంరక్షించడం మన బాధ్యత.
అలాగే ఈ బిల్డింగ్ లో ఉంటున్న వారి సంరక్షణను చూసుకోవడం కూడా మన బాధ్యతే.
పైన రూఫ్ లీక్ అవుతోంది. టాయిలెట్లు ఫ్లష్ అవ్వడం లేదు,
పైగా బిల్డింగ్ లో సగం భాగంలో హీటర్ పనిచేయడం మానేస్తోంది.
నువ్వు కూడా తోటను తీసేయడానికే ఓటు వేసావా?
చలికాలం వచ్చేసరికి మనకు హీటింగ్ సదుపాయం కావాలని ఓటు వేశాను.
అమ్మా, తోటలు వాటినవే సంరక్షించుకోలేవు.
పురుగులను తినే వీనస్ ఫ్లైట్రాప్ మొక్కలు ఉంటే తప్ప.
కానీ ఆ మొక్కలు మన ప్రదేశంలో పెరగకపోవచ్చు, కాబట్టి…
థాంక్స్, డేవిడ్.
నేను బాత్ రూమ్ కి వెళ్తున్నాను.
తోటను తీసేయాలని ఓటు వేసిన వారు ప్రకృతి అంటే
ఇష్టం లేకపోవడం వల్ల అలా చేయలేదు.
కష్టమైన నిర్ణయాలు తీసుకోక తప్పదు కాబట్టి అలా చేశారు.
మేము అన్ని ఇతర విషయాల కోసం కొంచెం డబ్బు ఖర్చు చేయడమో లేక
ఒకదాని మీదే అంతా ఖర్చు చేయడమో చేయాల్సి వచ్చింది.
నేను చెప్పేది నువ్వు ఇక వినడం లేదు అని నాకు ఎందుకు అనిపిస్తోంది?
చిన్నగా.
డేవిడ్, పింక్ ఫెయిరీ ఆర్మడిల్లో నేల కింద రాళ్ళ మధ్య చకచకా వెళ్లిపోవడానికి కారణం
అది మన డిగ్గింగ్ మెషిన్ కన్నా చిన్నది కావడమే కదా?
అయితే?
అయితే మనం కూడా ఆ రాళ్ళ మధ్య పింక్ ఫెయిరీలా వేగంగా కదలాలి అంటే
మనం వాటికన్నా ఇంకా చిన్నగా మారితే చాలు.
మరి తోటను కాపాడటం సంగతి?
ఆ పని చేయడం ఎలాగో నాకు ఇంకా తెలీదు.
కానీ మనం పింక్ ఫెయిరీ ఆర్మడిల్లోతో సమానంగా వెళ్లగలిగితే
అది ఏం తింటుందో కనిపెట్టగలం.
అప్పుడు నేల కింద బ్రతికే జంతువులకు సాయం చేయడానికి
ఆ సమాచారం మనకు పనికొస్తుందేమో.
ఆ శబ్దం ఏంటి?
మనం ఒక్క క్షణం కూడా వృధా చేయకూడదు.
మనం ఆ పెద్ద రాయిని దాటుకుని వెళ్ళాలి.
అలాగే. సిద్ధంగా ఉండు.
మనం పింక్ ఫెయిరీకన్నా చిన్నగా మారబోతున్నాం.
ఈ సైజులో నేల కింద ప్రయాణించడం సులభం.
మనం ఆ పింక్ ఫెయిరీ ఆర్మడిల్లోని త్వరలో కనిపెట్టాలని నా ఆశ.
మన మెయిన్ ఇంజిన్ కి ఉన్న శక్తి మొత్తాన్ని కోల్పోయాం.
"మనం ఇరుక్కుపోయాం" అని ఫ్యాన్సీగా చెప్తున్నావా?
మనం ఇరుక్కుపోయాం.
ఆ శబ్దం విన్నావా?
ఆ భయంకరమైన గీస్తున్న శబ్దమా?
అవును, వినిపించింది.
అది పింక్ ఫెయిరీ ఆర్మడిల్లో చేస్తున్న శబ్దం అనుకుంటున్నావా?
కొన్ని బటన్లు నొక్కే సమయమైంది.
బీప్, బూప్, బీప్, బూప్, బీప్…
డేవిడ్, చూడు.
అది ఒక చీమ.
ఒక చాలా పెద్ద చీమ.
కానీ ఒక్క చీమను మనం హ్యాండిల్ చేయగలం. అవును కదా, జేన్?
ఎక్కడైనా ఒక చీమ ఉందంటే అక్కడ ఇంకా చాలా ఉంటాయి.
బహుశా మనం మరీ చిన్నగా మారినట్టు ఉన్నాం ఏమో కదా?
-నువ్వు బాగానే ఉన్నావా? -చీమలు అంత బలంగా ఉంటాయని నాకు తెలీదు.
చీమలు చిన్నగానే ఉండొచ్చు, కానీ అవి చాలా బలమైనవి.
అవి వాటి శరీర బరువుకు పది రెట్లు ఎక్కువ మోయగలవు.
అలాగే అవి కలిసి పనిచేసినప్పుడు ఇంకా బలంగా ఉంటాయి.
అది నిజమే.
మనం ఇంకా పింక్ ఫెయిరీ ఆర్మడిల్లోని కనిపెట్టలేకపోయాం కాబట్టి,
చీమలు చేసే పని చేయడం ద్వారా మనం తోటను రక్షించగలం ఏమో చూడాలి.
వర్కర్లను కొరుకుదామా?
అలా కాదు. పదా. మనం బయటకు వెళ్ళాలి.
హేయ్, వీటిలో కొన్నిటిని నేను నా అపార్ట్మెంట్ లో నాటుదాం అనుకుంటున్నాను.
థాంక్స్. అలాగే చాలా మంది ఈ తోట వద్దు అని ఓటు వేశారని నువ్వు చెప్పావు నిజమే,
కానీ దీన్ని తీయించడం ఇష్టం లేని వారు కూడా చాలా మంది ఉండి ఉంటారు.
అవును, నాకు ఇష్టం లేదు.
జేన్ కి ఇష్టం లేదు. గ్రేబియర్డ్ కి ఇష్టం లేదు.
ఇది సరిపోయి ఉంటే బాగుండు అని నాకు కూడా ఉంది.
అలాగే బొమ్మల ఓట్లు కూడా లెక్కించినా బాగుండు.
ఈ తోటను తీసేయమన్న వారికి ఇక్కడ బ్రతికే జంతువుల పరిస్థితి
ఏమవుతుందో తెలిస్తే, వాళ్ళు ఖచ్చితంగా వారి మనసులు మార్చుకుంటారు.
చూడు.
"మనం ఒక అవకాశం ఇస్తే ప్రకృతి తప్పక గెలుస్తుంది."
అలా అని జేన్ గుడ్ఆల్ చెప్పారు.
అన్నిసా, ఈ తోటకు మనం ఒక అవకాశం ఎలా ఇవ్వగలం?
అవును. మనం చేయగలది ఏదైనా ఉండి ఉంటుంది.
మీరు ఒక పిటీషన్ సమర్పించవచ్చు.
నాకు తెలుసు. ఒక పిటీషన్. అవును.
పిటీషన్ అంటే ఏంటి?
దేన్నైనా మార్చమని ఒక అభ్యర్థనను పెట్టడమే పిటీషన్.
దాని మీద మీరు జనాన్ని సంతకం చేయమని అడగాలి, ఎంత ఎక్కువ మంది సంతకాలు సేకరించగలిగితే
ఆ పిటిషన్ కి అంత బలం ఉంటుంది.
మనకు గనుక తోటను కాపాడమని సొసైటీ సభ్యలలో
సగం మంది సంతకాలు అందినా,
-అప్పుడు నేను… -ఇదంతా ఆపుతావా?
అవును, కానీ జనాల మనసులు మార్చడం…
మేము అందరి సంతకాలు సేకరిస్తాం.
…సులభం కాదు.
అంతేగాక, తోటను సంరక్షించడానికి ముందుకువచ్చే వారు మనకు కావాలి.
-ఆ పని చేయడానికి మన దగ్గర ఇంకా డబ్బు లేదు కూడా. -మేము ఏదొక పరిష్కారం కనిపెడతాం.
త్వరగా.
హాయ్, మిస్టర్ జిన్.
మా తోట పిటిషన్ గురించి మీతో కొంచెం మాట్లాడొచ్చా?
తోటను కాపాడండి
మనం కొంచెం కష్టపడితే మన తోటను కాపాడొచ్చు.
తోటలో మూత్రం పోయకూడదు, పగ్స్లీ.
అయితే పాపం ఆ జంతువులన్నీ కింద ఇరుక్కుపోతాయా?
పురుగులు కూడా.
ఓహ్, నేను పురుగుల గురించి పెద్దగా లెక్క చేయను.
ఎక్కువగా జంతువులే నష్టపోతాయి.
సరే, జంతువుల కోసం అంటే, తప్పకుండా చేస్తా. సందేహమే లేదు.
చింతించకండి. మీరు పాడాల్సిన పనిలేదు.
మాకు మీ సంతకం కావాలి అంతే, అప్పుడు మేము తోటను కాపాడగలం.
అలాగే పింక్ ఫెయిరీ ఆర్మడిల్లోలను కూడా.
ఒకసారి ఆలోచించండి. మీరే గనుక నేల కింద
హాయిగా గడుపుతుండగా ఉన్నట్టుండి అకస్మాత్తుగా,
ఒక నిర్మాణ బృందం మీ ప్రదేశంలో గోతులు తవ్వి అంతా నాశనం చేసింది అనుకోండి.
"వద్దు! కాపాడండి!"
మనం ఒక అవకాశం ఇస్తే ప్రకృతి ఖచ్చితంగా గెలుస్తుంది.
వావ్. ఈ విషయం నాకు ముందే తెలిసి ఉంటే బాగుండేది.
ఖచ్చితంగా. తోటను కాపాడటం మాకు ఇష్టమే.
-మీకు తోట పని చేయడం నచ్చుతుందా? -అలాగే వాలంటీర్ పని?
-సరే. అలాగే. -నాకు ఇష్టం. అవును.
హలో, మిస్…
-గార్సియా. -మిస్ గార్సియా.
నా పేరు జేన్, నేను మన తోట
నాశనం కాకుండా ఉండటానికి సంతకాలు సేకరిస్తున్నాను.
అవునా? కొత్త దాన్ని నాటి దాన్ని మెయింటైన్ చేయడానికి మీ దగ్గర డబ్బు ఉందా?
ఆ ప్రశ్న అడిగినందుకు సంతోషం. మేము పెద్దగా సంరక్షణ అవసరం
లేని నేచురల్ తోటను నాటబోతున్నాం.
మనం అక్కడ గడ్డిని పెరగడానికి వదిలేయొచ్చు, పైగా కలుపు మొక్కల తలనొప్పి ఉండదు.
పైగా దాన్ని చూసుకోవడానికి ముందుకొచ్చిన వాలంటీర్ల లిస్టు కూడా మా దగ్గర ఉంది.
అయితే, మీరు మా పిటీషన్ మీద సంతకం చేస్తారా, ప్లీజ్?
తప్పకుండా.
అలాగే వాలంటీర్ కూడా చేస్తారా?
లేదు, చేయను.
కానీ సాయం చేయటానికి ఇష్టపడే మంచి కూతురు నాకు ఉంది.
ఆగండి! ఆపండి!
అన్నిసా, మేము సేకరించాం!
ఏం సేకరించారు?
-పిటిషన్ కోసం సంతకాలు. -మా అందరికీ తోటను ఉంచాలనే ఉంది,
అలాగే గార్డెన్ వాలంటీర్లు దాన్ని చూసుకుంటారు.
మీకు ఇంకొక్క సంతకం కావాలి.
అంతే. ఇప్పుడు అందరి సంతకాలు అందినట్టే.
మేము తోటను ఉంచుకుంటున్నాం.
నమ్మలేకపోతున్నా.
మిస్టర్ జిన్ సంతకం కూడా సంపాదించారా?
ఆయన గార్డెన్ కమిటీకి సాయం చేస్తానని కూడా చెప్పారు.
దాని సంరక్షణ మేము చూసుకుంటాం, అందరం.
ఒట్టు.
భలే పని చేశారు, పిల్లలూ.
తెలుసా, నేను ఇంత వరకు నేల క్రింద బ్రతికే వాటి గురించి ఆలోచించలేదు.
వాటికి కూడా మనలాగే ఇల్లు కావాలేమో కదా?
పింక్ ఫెయిరీ ఆర్మడిల్లోకి కూడా అదే కావాలి. ఒక ఇల్లు.
రోడ్లు అలాగే కట్టడాలకు దూరంగా ఉండే ఒక ఇల్లు.
దాన్ని గనుక మనం కనిపెడితే, బహుశా అది ఏం తింటుందో తెలుసుకోగలం ఏమో.
-ఇక మన మిషన్ ని తిరిగి మొదలెట్టే టైమ్ అయింది. -పదా.
మనం ఈ చీమలను వదిలించుకుని, పింక్ ఫెయిరీ ఆర్మడిల్లోని కనిపెట్టాలి అంటే,
మనం శక్తిని మెయిన్ ఇంజిన్లకు పంపాలి.
అలాగే, కెప్టెన్.
ఇంజిన్లకు 75% శక్తి అందుతుంది.
ఎనభై. వంద శాతం. సరే.
ఇక వెళ్లొచ్చు. కానివ్వు.
మన ముందు ఏదో వస్తోంది, జేన్.
పూర్తి వేగంతో ముందుకు వెళదాం.
వెనక్కి! పూర్తి వేగంతో వెనక్కి పదా.
-మరిన్ని చీమలు. చాలా చీమలు వచ్చాయి. -మనం ఒక చీమల పుట్ట మధ్యలో ఉన్నాం.
వెనక్కి, వెనక్కి పదా!
మన వెనుక ఇంకొక రాయి ఉంది.
అలాగే ముందేమో కోపంగా ఉన్న చీమలు ఉన్నాయి.
మనం ఇరుక్కుపోయాం.
అది పింక్ ఫెయిరీ ఆర్మడిల్లో.
అది మనల్ని కాపాడింది, పైగా అది చీమల్ని తింటుంది.
మన పని పూర్తి అయినట్టే.
ఇలాంటి విషయాన్ని చూడటం ఎంత అరుదో తెలుసా?
నిజమైన ఫెయిరీని చూసినంత అరుదా?
బహుశా అంత అరుదు కాకపోవచ్చు.
అది ఎందుకు ఆగింది?
ఎందుకంటే అది ఇంటికి వచ్చింది కాబట్టి.
చెప్పేది విను, డేవిడ్.
కార్లు లేవు. రోడ్ లేదు. నిర్మాణాలు లేవు.
ఏమీ లేదు.
కానీ అది దాని ఆహారానికి దగ్గరగా ఉంది, చీమలు.
ఇప్పుడు మనకు పింక్ ఫెయిరీ ఆర్మడిల్లోలు ఆహార ప్రదేశానికి దగ్గర
నివసిస్తాయని తెలిసింది కాబట్టి, మనం వాటి గురించి ఇంకా తెలుసుకోగలం.
-అలాగే కాపాడగలం. -అవును.
మనం దాన్ని నిద్రపోనివ్వాలి.
గుడ్ నైట్.
తెలుసా, మనం ప్రకృతికి ఇంకొక అవకాశం ఇవ్వడం వల్ల నా మనసు పులకరిస్తోంది.
నీ మాటల చమత్కారం నాకు అర్థమైంది.
ఏమైంది, జేన్?
తోటను కాపాడటానికి సాయం చేసినందుకు సంతోషంగా ఉంది
కానీ పింక్ ఫెయిరీ ఆర్మడిల్లోని తలచుకుంటే నాకు భయంగా ఉంది.
ఏం… పింక్ ఫెయిరీ ఆర్మడిల్లో అంటే ఏంటి? ముందెప్పుడూ ఆ పేరు వినలేదు.
చాలా మందికి దాని గురించి తెలీదు.
అది వెనుక భాగంలో ఒక పింక్ సూషి ఉండి, ఒక హామ్స్టర్ లాగ కనిపించే అందమైన ఆర్మడిల్లో.
అది చీమలను తిని నేల కింద సొరంగాలు చేస్తుంది.
వాటి జాతి అంతరించిపోయే ప్రమాదంలో ఉంది.
అంటే, మార్పు కోసం మీరు పిటిషన్లను వాడొచ్చు,
కానీ జనంతో ఈ విషయం గురించి మాట్లాడటం కూడా సాయం చేయొచ్చు.
ఇది కూడా ఈ తోట కింద ఉండే పురుగులు అలాగే జంతువుల విషయం లాంటిదే,
జనం వాటి గురించి మాట్లాడకపోతే, వాటికి మన సాయం అవసరం అని జనానికి తెలీదు.
నువ్వు అన్నది నిజం, అన్నిసా.
డేవిడ్, మన పింక్ ఫెయిరీ ఆర్మడిల్లో మిషన్ ఇంకా పూర్తి కాలేదు.
అవ్వలేదా?
మేము కాసేపటిలో వచ్చి తోట పనిలో సాయం చేస్తాం, అన్నిసా.
పదా.
బై.
బై!
వస్తున్నాను.
మనం ప్రకృతికి ఒక అవకాశం ఇస్తే అది గెలుస్తుందని మీరు ఎప్పుడైనా విన్నారా?
పింక్ ఫెయిరీ ఆర్మడిల్లో కూడా అలాగే గెలవగలదు.
క్లమిఫోరస్ ట్రన్కైటస్
ఇది మన సహాయం కావాల్సిన అంతరించిపోయే ప్రమాదంలో ఉన్న ఒక జంతుజాతి.
సరే, మీకు నేను ఏ విధంగా సాయం చేయగలను?
ఆర్మడిల్లోలను కాపాడటానికి సాయం చేయండి.
అమ్మా, డేవిడ్ కి తలుపు తీస్తావా? వాడు రావడం లేట్ అయింది.
దేనికి?
-మారియెల్ల సూపరీనతో మా కాల్ కి. -అది ఎవరు?
పింక్ ఫెయిరీ ఆర్మడిల్లో ఎక్స్పర్ట్.
ఆమె అర్జెంటీనాలో ఉంటుంది, ఆమె మాకు ఇప్పుడు కాల్ చేస్తుంది.
సరే, వెంటనే వెళ్తున్నా.
హాయ్, మారియెల్ల.
హాయ్, జేన్.
డేవిడ్ ఎక్కడ?
మేము ఇప్పుడే మా పొరుగింటి వారికి పింక్ ఫెయిరీ ఆర్మడిల్లో గురించి చెప్పడం ముగించాం.
క్షమించు, లేట్ అయింది. మాకు చాలా మంది పొరుగింటి వారు ఉన్నారు.
మేము ఒక దాన్ని భూమి కింద ట్రాక్ చేసే మిషన్ చేసినప్పుడు చాలా మంది
పింక్ ఫెయిరీ ఆర్మడిల్లోల గురించి ఎప్పుడూ వినలేదని తెలిసింది.
వినడానికి పెద్ద సాహసం చేసినట్టు ఉన్నారు. మీరు పింక్ ఫెయిరీ ఆర్మడిల్లోని కనుగొన్నారా?
కనుగొన్నాం. అది చాలా అందంగా ఉంది.
అంటే, అది తింటున్న చీమలకు అలా అనిపించలేదు, కానీ నాకు, డేవిడ్ కి అది చాలా నచ్చింది.
-భలే ముద్దుగా ఉంది. -అది ఇలా కనిపించిందా?
అచ్చం అలాగే కనిపించింది.
కానీ పింక్ ఫెయిరీ ఆర్మడిల్లోల గురించి చాలా మందికి ఎందుకు తెలీదు?
సరే, నేను మీకు ఒక మ్యాప్ చూపిస్తాను.
అవి అర్జెంటీనాలో మాత్రమే బ్రతుకుతాయి, పైగా నేల కింద ఉంటాయి,
కాబట్టి వాటిని కనుగొని అధ్యాయనం చేయడం చాలా కష్టం.
అలాగే పింక్ ఫెయిరీ ఆర్మడిల్లోలకు ఆ పేరు ఎలా వచ్చింది?
ఎందుకంటే, నిజం చెప్పడానికి అవి ఫెయిరీల్లా లేవు కదా.
రెక్కలు లేవు.
పింక్ ఫెయిరీ అనే పేరు "ఫెయిర్" అనే పదం నుండి వచ్చింది, దానికి అర్థం చిన్నది లేదా బుల్లిది అని,
అలాగే దాని గుల్ల రంగు వల్ల "పింక్" అంటారు.
అవి పింక్ రంగులో ఎందుకు ఉంటాయి?
వాటి గుల్ల పల్చని పింక్ రంగులో ఉండటానికి కారణం
వేడిగా ఉన్నప్పుడు వాటి రక్తం చల్లబడటానికి గుల్ల దగ్గరకు వెళ్తుంది,
అక్కడి నుండి ఆ రక్తం గుల్లలోకి వెళ్తుంది కాబట్టి పింక్ రంగులో ఉంటుంది.
అది భలే విషయం.
అలాగే గొప్ప విషయం కూడా.
అర్థమైందా?
వాటి శరీరం ఎలా వేడెక్కుతుంది?
అవి సొరంగాలు తవ్వేటప్పుడు, వెనుక కాళ్ళ మీద నిలబడి
వాటి తోకల చివరి భాగాన్ని అయిదవ కాలులాగ వాడతాయి,
అలా అయితే ఏటవాలుగా నిలబడి మరింత బలంగా తవ్వగలుగుతాయి.
అంత చిన్న జీవి అలాంటి పని చేయగలదు అంటే గొప్ప విషయం.
అంటే, దాని వెనుక భాగంలో ఉండే ప్లేట్ కూడా తవ్వుతున్నప్పుడు ఒక పనికి ఉపయోగపడుతుంది.
మీకు చూపిస్తాను ఆగండి.
అది ఎలా తవ్వుతుందో చూస్తున్నారా?
దాని వెనుక ప్లేట్ ని వాడి ఇసుకను వెనక్కి తోస్తుంది.
కారణంగా దాని ముందు స్థలం ఏర్పడుతుంది.
వావ్. నా వెనుక భాగంతో నేను అలా ఏం చేయలేను.
మీకు ఆర్మడిల్లోలు అంటే మొదటి నుండీ ఇష్టమా?
నాకు 18 ఏళ్ల వయసులో మొదటిసారి ఆర్మడిల్లోని చూసా,
అప్పటికి అలాంటి జంతువులు ఉంటాయని కూడా నాకు తెలీదు.
ముప్పై ఏళ్ల తర్వాత, నేను ఇంకా ఆర్మడిల్లోల మీద రీసెర్చ్ చేస్తున్నాను,
ఇప్పుడు నా జీవితాన్ని వాటికి అంకితం చేశా.
అది చాలా పెద్దగా ఉంది.
ఆర్మడిల్లోలు భలే ఉన్నాయి.
చివరికి అన్నిటికంటే చిన్నగా, వింతగా ఉండే జంతువును కూడా
మనం అధ్యాయనం చేయడం ముఖ్యం.
అవి కూడా చాలా ప్రాముఖ్యమైనవి, కాబట్టి వాటిని బాధిస్తున్న విషయాలలో
వాటికి మన సాయం కావాలి.
పింక్ ఫెయిరీ ఆర్మడిల్లోలకు నష్టం కలిగిస్తున్నది ఏంటి?
ముందుగా, జనం వాటిని పెంచుకోవడం కోసం పట్టుకుంటుంటారు.
కానీ వాతావరణ మార్పు కూడా ఇంకొక సమస్య, ఆ కారణంగా వాటి నివాస ప్రాంతాలు కనుమరుగవుతున్నాయి.
వర్షం ఎక్కువగా పడితే, వాటి సొరంగాలు నీళ్లతో నిండిపోతాయి.
వాటికి మనం ఎలా సాయపడగలం?
ప్రపంచ వ్యాప్తంగా జరిగే వాటిని అలోచించి స్థానికంగా మీ అలవాట్లను మార్చుకోవాలి.
మన చుట్టూ మనకు ఏమాత్రం తెలీని చిన్ని
జీవులు చాలా బ్రతుకుతూ ఉండొచ్చు, కాబట్టి బయటకు వెళ్లి ప్రకృతిని ఆస్వాదించండి,
చిన్ని జీవులను వెతికి, వాటిని గమనిస్తూ ఎంజాయ్ చేయండి.
వాటిని ఇంటికి తీసుకెళ్లొద్దు.
అడవి జంతువులను పెంపుడు జంతువులుగా అస్సలు ఉంచకూడదు.
మేము ఖచ్చితంగా మీరు చెప్పినట్టు చేస్తాం.
తప్పకుండ. అవి ఎప్పటికీ బ్రతికే ఉండాలని నా కోరిక.
మాతో పింక్ ఫెయిరీ ఆర్మడిల్లోల గురించి మాట్లాడినందుకు థాంక్స్, మారియెల్ల.
థాంక్స్.
అలాగే గుర్తుంచుకోండి, వాటిని మీ మనసులో పెట్టుకుని, అడవిలో వదిలేయండి.
-బై-బై! -బై, మారియెల్ల!
ఆగు, అది చీమా?
అవి మనల్ని కనిపెట్టేశాయి!
త్వరగా. డిగ్గింగ్ మెషిన్ లోకి ఎక్కు.
సబ్ టైటిల్స్ అనువదించింది: జోసెఫ్